Torgrim Titlestad

Torgrim Titlestad (født 30. juni 1947) er en norsk professor, dr.philos ved Universitetet i Stavanger. Han har skrevet flere bøker om motstandskampen i Norge under den andre verdenskrig, og biografier om NKP-lederen Peder Furubotn.
Han har arbeidet inngående med historie basert på muntlige kilder. Han var en av de første vestlige historikerne som fikk tilgang til de tidligere (og nå lukkede) hemmelige Stalin-arkivene i Moskva på tidlig 1990-tall. På slutten av 1980-tallet hadde han et nært samarbeid med den jugoslaviske historikeren Vladimir Dedijer. På 1990-tallet var han en av drivkreftene for den europeiske forskningen på Cornelius Cruys, Stavanger-mannen som bygget opp tsar Peter den stores krigsflåte på 1700-tallet. Senere har han arbeidet mest med vikingtidshistorie. Titlestad var elev ved  Bergen katedralskole fra 1964 til 1967.


== Vikingtid ==
Titlestad har spesialisert seg på vikingtid og Norges tidlige historie. Siden 1990-tallet har han utgitt flere sentrale sagaverk som tidligere ikke har vært tilgjengelig i moderne norsk oversettelse. Han er opphavsmann til begrepet "den konstruktive sagakritikken" (Nytt Norsk Tidsskrift 1/2009) som betegnelse på en ny bevegelse innen sagaforskningen som fremhever sagatekstene som troverdige kilder til reell historie i vikingtiden.


== Tormod Torfæus-stiftelsen ==
Som prosjektleder for Tormod Torfæus-stiftelsen har han ledet et internasjonalt team i arbeidet med å oversette Tormod Torfæus’ omfattende Norgeshistorie fra 1700-tallet fra latin til norsk – i alt åtte bind – fra de eldste tider til 1387. Prosjektet er et av de større innen humanistiske fag og fikk bevilget ti millioner kroner i offentlig og privat støtte. Verket ble lansert ved Nasjonalbiblioteket i april 2008.


== Hafrsfjordspillene ==
Titlestad er også initiativtaker og styreleder for Stiftelsen Hafrsfjordspillene – en internasjonal vikingfestival i Stavanger som i 2005 og 2006 ble sett av rundt 30 000 mennesker.


== Leirubakki ==
Titlestad representerer Norge i styret for Lærdomssetet ved Leirubakki på Island.


== Utmerkelser ==
Titlestad ble i 2017 utnevnt til ridder av Den islandske falkeorden i forbindelse med statsbesøket til Islands president i Norge.


== Bibliografi ==
VikingtidViking Norway
Slaget i Hafrsfjord
Vikingkongen Erling Skjalgsson
Erling Skjalgsson – Rygenes Konge
Norge blir et rike
Kampen om Nordvegen
Konge mellom jarlar
Tormod Torfæus – ei innføring (red)
Harald Hårfagre og Norges Tilblivelse (red)
Sagakongene 1: Harald Hårfagre (2010)Cornelius CruysTsarens Admiral
Admiral Cornelius Cruys (red)Div./Kald krigPeder Furubotn 1895-1945 (1975)
I kamp i krig (1977)
Stalin midt imot (1977)
Folket fortel (1982)
I den galna tiå (1987)
Stavanger – Norges røde by (1988)
I Stalins skygge (Doktor-avhandling) (1997)
Fortielsen (1997)
Brev til Josef Stalin (2003)
Kampen mot diktaturet (2006)
Frihetskampen i Norge – og historikerne som sviktet (2010)


== Referanser ==


== Eksterne lenker ==
(no) Publikasjoner av Torgrim Titlestad i forskningsdokumentasjonssystemet CRIStin
Fritt Ord: Tvangskristning og fundamentalisme i Norge for 1000 år siden
The International Vinland-seminar in Chicago: The Vikings in History and their influence
Striking a blow for oral sources
H.M. Kongen på Torfæus-seminar i Nasjonalbiblioteket
Forskning.no: Samlet Norge etter underlig jul
Sagaenes seks søyler for troverdighet
(no) Digitalt tilgjengelig innhold hos Nasjonalbiblioteket: bøker av Torgrim Titlestad